এবার আপনাকে সত্যিই ধন্যবাদ আমার মনে খানিকটা স্বস্তি এনে দেওয়ার জন্য। আপনি আপনার আগের মন্তব্যে “মরতে মন চায়না” বলে যেভাবে আহাজারী করেছিলেন, তাতে খানিকটা মনকষ্টেই পড়েছিলাম। ভেবেছিলাম যে আপনি হয়তো পিলখানার আশেপাশেই জীবন বাজি রেখে আপনার সহযোদ্ধাদের সাথে কাজ করে যাচ্ছিলেন। আপনি কয়েক হাজার মাইল দূরে, আটলান্টিকের ওপারে, শারিরিকভাবে নিরাপদে আছেন জেনে বেশ স্বস্তি বোধ করছি। অবশ্য, নিন্দুকেরা বলতেই পারেন যে কয়েক হাজার মাইল দুরে বসে নির্বিচারে দেশের সাধারণ নারী পুরুষদের ‘জান কোরবান’ করে দেয়ার আহবানটি খুব সুবিধাজনক বীরত্ব প্রদর্শনের একটি সুযোগ (যেমনটি আপনি অভিযোগ এনেছেন ‘৭১ সালে পাশের দেশে বসে থেকে বিবিসি শোনা ‘সুবিধাবাদী’ রাজনৈতিক নেতৃবর্গের প্রতি)। যাই হোক, আমি সেই সব নিন্দুকদের আবেদন করবো আপনাকে যাতে তারা ভুল না বোঝে। কয়েক হাজার মাইল দুরে থেকেও দেশ আপনার ‘বুকে, স্বপ্নে, মন ও মননে’ পড়ে সত্যিই ভাল লাগলো। আটলান্টিকের ওপারে বসে যেই দেশটির স্বপ্ন আপনি দেখেন, সে দেশটির স্বপ্ন দেখতে হলে ইউনিফর্ম পরার প্রয়োজন হয়তো হয়না। তেমনিভাবে, কেবল ইউনিফর্ম পরলেই কেউ সেই স্বপ্ন দেখার অধিকার থেকে বঞ্চিত হননা। এটাই বোঝাবার চেষ্টা করেছি আমার মন্তব্যগুলোতে। যদি ব্যর্থ হয়ে থাকি, তবে নিশ্চয়ই সেটি আমারই ব্যর্থতা, ঐক্যের স্বপ্ন দেখা মানুষদের নয়।